**OPĆINA STUBIČKE TOPLICE** (OIB:15490794749) sa sjedištem u Stubičkim Toplicama, Viktora Šipeka 16, koju zastupa općinski načelnik Josip Beljak, dipl.ing.agr., kao Naručitelj (dalje: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** kao Prijevoznik (dalje: Prijevoznik)

sklopili su dana \_\_\_\_\_\_\_\_\_\_\_\_\_2022. godine sljedeći

**UGOVOR O NABAVI USLUGE**

**PRIJEVOZA UČENIKA OSNOVNE ŠKOLE VLADIMIR BOSNAR STUBIČKE TOPLICE**

**U ŠK. GOD. 2022./2023.**

**PREDMET I TRAJANJE UGOVORA**

**Članak 1.**

Prijevoznik se obvezuje obavljati uslugu prijevoza učenika Osnovne škole Vladimir Bosnar Stubičke Toplice od mjesta stanovanja učenika do Osnovne škole Vladimir Bosnar Stubičke Toplice, i od Osnovne škole Vladimir Bosnar Stubičke Toplice do mjesta stanovanja učenika, odnosno posebni linijski prijevoz putnika u unutarnjem cestovnom prometu, tijekom odvijanja nastave u školskoj godini 2022./2023., a pod uvjetima i u skladu sa svojom ponudom broj \_\_\_\_\_\_ od dana \_\_\_\_\_\_\_\_\_\_\_\_\_\_\_\_2022. godine.

Ovaj Ugovor sklapa se za razdoblje školske godine 2022./2023., odnosno od 5. rujna 2022. do 21. lipnja 2023. godine.

**UVJETI PROVEDBE UGOVORA**

**Članak 2.**

Prijevoznik je dužan osigurati trajno i kvalitetno obavljanje usluge prijevoza učenika, te poduzimati mjere i aktivnosti radi povećanja kvalitete usluga i sigurnosti u prometu, za cijelo vrijeme trajanja ovog Ugovora, a sukladno važećim zakonskim i podzakonskim propisima koje se odnose na predmet nabave.

**Članak 3.**

Prijevoznik se obvezuje prijevoz učenika obavljati na sljedećim relacijama:

1. Pila - Strmec Stubički - Stubičke Toplice (5 kilometara, 49 učenika, PO SMJENAMA: 23 + 26 UČENIKA)
2. Naselje Pihači - naselje Podgaj - Stubičke Toplice (3 kilometra, 24 učenika, PO SMJENAMA: 15 + 9 UČENIKA)
3. Sljemenski put - Stubičke Toplice (3 kilometra, 15 učenika, PO SMJENAMA 5 + 10 UČENIKA).

Prijevoznik se obvezuje prijevoz učenika obavljati pravovremeno, prema sljedećem rasporedu prilagođenom početku i završetku nastave u prijepodnevnoj odnosno poslijepodnevnoj smjeni:

* Vrijeme dolaska u školu u prijepodnevnoj smjeni: 7:45h,
* Vrijeme polaska iz škole u prijepodnevnoj smjeni: 12:00 h te u 12:50 h,
* Vrijeme dolaska u školu u poslijepodnevnoj smjeni: 13:05 h,
* Vrijeme polaska iz škole u poslijepodnevnoj smjeni: 17:20 h te 18:10 h.

**Članak 4.**

Ugovorne strane suglasno utvrđuju da će vozni red s popisom učenika i s točnim vremenima polaska i odlaska voznih jedinica, Osnovna škola Vladimir Bosnar Stubičke Toplice predati prijevozniku najkasnije dan prije početka nastave.

**Članak 5.**

Prijevoznik će prijevoz učenika obavljati sljedećim vozilima koja su u vlasništvu Prijevoznika:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ugovorne strane suglasno utvrđuju da oba vozila iz prethodnog stavka ovog članka ispunjavaju uvjete za autobus kojim se prevoze djeca iz Pravilnika o uvjetima koje moraju ispunjavati autobusi kojima se organizirano prevoze djeca (Narodne novine br. 100/08 i 20/09).

Naručitelj pridržava pravo provjere broja vozila kojima se obavlja prijevoz i udovoljavaju li vozila uvjetima iz Pravilnika o uvjetima koje moraju ispunjavati autobusi kojima se organizirano prevoze djeca (Narodne novine br. 100/08 i 20/09) te provjere osoba koje neposredno obavljaju uslugu prijevoza, a Prijevoznik mu je dužan osigurati uvjete za provođenje naređene kontrole.

Prijevoznik se obvezuje prijevoz učenika izvršavati kvalitetno, pravodobno i sigurno, odnosno u skladu s odredbama Zakona o prijevozu u cestovnom prometu, drugim relevantnim zakonima i podzakonskim aktima kojima se regulira prijevoz putnika, posebno prijevoz djece/učenika.

U slučaju nemogućnosti prijevoza vozilima iz stavka 1. ovog članka, Prijevoznik se obvezuje obavijestiti Naručitelja o istom najkasnije prvog sljedećeg radnog dana, pisanim putem.

Ukoliko dođe do kvara autobusa prilikom prijevoza djece, Prijevoznik se obvezuje u najkraćem mogućem roku poslati zamjenski autobus koji će djecu prevesti do odredišta.

Ukoliko dođe do promjene vozila iz stavka 1. ovog članka, Prijevoznik se obvezuje dostaviti Naručitelju podatke o novom vozilu koje angažira, presliku prometne dozvole i potvrdu iz članka 21. Pravilnika o uvjetima koje moraju ispunjavati autobusi kojima se organizirano prevoze djeca, odnosno sve dokaze tražene Dokumentacijom za nadmetanje, KLASA:340-01/22-01/05, URBROJ: 2140-27-3-22-2 od 23.06.2022. g.

**CIJENA I NAČIN PLAĆANJA**

**Članak 6.**

Ugovorne strane suglasne su da cijena usluge prijevoza učenika iz članka 1. ovog Ugovora iznosi \_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_) po nastavnom danu, odnosno za razdoblje školske godine 2022./2023. od 175 nastavnih dana, ukupno:

**\_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna).**

Na cijene iz prethodnog stavka ovog članka obračunava se porez na dodanu vrijednost po stopi od 25%.

Ugovorne strane suglasne su da se u dane kada se nastava odvija samo u jednoj smjeni, umjesto u dvije smjene, cijena po nastavnom danu određuje razmjerno broju vožnji (samo dok su u vozilu učenici) i iznosi 50% cijene po nastavnom danu iz stavka 1. ovog članka.

Ugovorne strane suglasne su da su jedinične cijene iz Troškovnika koji je prilog i sastavni dio ovog ugovora nepromjenjive i fiksne za cijelo vrijeme trajanja ovog Ugovora.

**Članak 7.**

Prijevoznik će račun za obavljenu uslugu prijevoza ispostavljati Naručitelja jednom mjesečno i to po isteku mjeseca u kojem je usluga obavljena.

Plaćanje obveza iz ovog Ugovora vršit će se na temelju ispostavljenog računa iz prethodnog stavka ovog članka jednom mjesečno na žiro račun Prijevoznika broj IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koji se vodi kod \_\_\_\_\_\_\_\_\_\_\_\_\_\_\_\_\_\_\_ (naziv banke).

**POČETAK I ZAVRŠETAK IZVRŠAVANJA UGOVORA**

**Članak 8.**

Prijevoznik se obvezuje da će sa obavljanjem usluge koja je predmet ovog Ugovora započeti dana 5. rujna 2022. godine. Kao zadnji dan obavljanja usluge temeljem ovog Ugovora određuje se dan 21. lipnja 2023. godine.

**KOLIČINA PREDMETA NABAVE**

**Članak 9.**

Količina predmeta nabave navedena u Troškovniku određena je okvirno, na temelju odredbi Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2022./2023. (Narodne novine br. 54/22).

Usluga koja je predmet ovog Ugovora obavlja se samo u dane kada se održava nastava u Osnovnoj školi Vladimir Bosnar Stubičke Toplice.

Stvarno nabavljena količina predmeta nabave na temelju ovog Ugovora može biti veća ili manja od okvirne količine.

**OSTALE ODREDBE**

**Članak 10.**

Ugovorne strane utvrđuju da je prilikom sklapanja ovog Ugovora, Prijevoznik predao Naručitelju (bjanko) zadužnicu na iznos do\_\_\_\_\_\_\_\_\_\_\_\_\_\_ kuna / uplatio novčani polog u iznosu od \_\_\_\_\_\_\_\_\_\_\_\_ kuna , koju Naručitelj ima pravo naplatiti u slučaju povrede ugovornih obveza utvrđenih ovim Ugovorom, od strane Prijevoznika.

**Članak 11.**

Ugovorne strane suglasne su da Naručitelj može jednostrano raskinuti ovaj Ugovor, ukoliko Prijevoznik ne osigurava prijevoz na ovim Ugovorom utvrđeni način.

Naručitelj može jednostrano raskinuti ovaj Ugovor i u slučaju da po provedenoj kontroli utvrdi da Prijevoznik ne obavlja prijevoz sukladno članku 3. Ugovora.

Otkaz nastupa danom primitka pisane obavijesti o njegovom jednostranom otkazivanju.

Naručitelj u slučaju otkaza ugovora u slučajevima iz ovog članka osim aktiviranja jamstva za uredno izvršenje ugovora, zadržava pravo na naknadu stvarne štete sukladno općim pravilima odgovornosti za štetu.

**Članak 12.**

Odgovorna osoba za posao iz članka 1. ovog Ugovora od strane Prijevoznika je: \_\_\_\_\_\_\_\_\_\_\_\_\_\_\_\_, a od strane Naručitelja: Kristijan Oremuš, ing.prom., stručni suradnik za komunalne poslove u Jedinstvenom upravnom odjelu Općine Stubičke Toplice.

**Članak 13.**

Ugovorne strane suglasno utvrđuju da prilog i sastavni dio ovog Ugovora čini Troškovnik.

**ZAVRŠNE ODREDBE**

**Članak 14.**

Ugovorne strane suglasne su da će se na uređenje svih ostalih odnosa iz ovog Ugovora primjenjivati odredbe Zakona o obveznim odnosima.

**Članak 15.**

Ugovorne strane suglasne su da će sve eventualne sporove proizašle iz ovog Ugovora prvenstveno nastojati riješiti sporazumno, a ukoliko se sporazum ne postigne, rješavanje spora povjeravaju stvarno nadležnom sudu prema sjedištu Naručitelja.

**Članak 16.**

Ovaj Ugovor sastavljen je u pet (5) istovjetnih primjeraka, od kojih Naručitelj zadržava tri (3) primjerka, a Prijevoznik dva (2) primjerka.

KLASA:

URBROJ:

U Stubičkim Toplicama,

|  |  |
| --- | --- |
| **ZA PRIJEVOZNIKA** | **ZA NARUČITELJA** |
|  | **Općinski načelnik** |
|  | **Josip Beljak, dipl.ing.agr.** |
|  |  |